Chafarinas

Chafarinas (po španielsky Islas Chafarinas) je skupina neveľkých ostrovov patriacich Španielsku, ležiacich v Stredozemnom mori 3,5 km od pobrežia Maroka neďaleko od hranice Maroka s Alžírskom, 48 km východne od Melilly, španielska exkláva na marockom pobreží. Ostrovy a okolité more majú status národnej prírodnej rezervácie. Na ostrovoch je malá španielska posádka a maják. Etymológia Názov Chafarinas pochádza zo slova „chofar“, čo znamená v miestnom nárečí arabského jazyka „pirát“. Názov je spojený s tým, že koncom 19. a na začiatku 20. storočia ostrovy boli základňou pirátov. Tieto ostrovy sa spomínali pod menom Tres insulae v latinskom spise z 3. storočia „Itinerarium Antonini“. Geografia Táto skupina sa skladá z troch ostrovov (zo západu na východ): Congreso, Izabel II. a Del Rey. Maximálna nadmorská výška: kopec Cerro Nido de las Águilas „Orlie hniezdo“ na ostrove Congreso s výškou 137 m. Celková rozloha ostrovov: 52,5 ha Congreso: 25,6 ha Isabel II: 15,3 ha Del Rey: 11,6 ha Ostrovy sú vulkanického pôvodu. Od pevniny sú oddelené plytkým prielivom s hĺbkou 10 – 15 m. Podnebie Priemerná ročná teplota: 19,5 °C Maximálna teplota v lete: 41,1 °C (priemerná 23,3 °C) Minimálna teplota: 5,2 °C (priemerná 16,5 °C) Priemerná vlhkosť: 76,9% Priemerný atmosférický tlak: 1 017,8 mm Hg Priemerné zrážky: 297,2 mm Rastlinná a živočíšna ríša Na pevnine: 180 druhov rastlín (15 endemických severoafrických druhov); 12 druhov plazov (1 endemický), 90 druhov vtákov (10 druhov hniezdiacich na ostrovoch), 153 druhov bezstavovcov:11 druhov slimák, 12 druhov stonožka, 74 druhov pavúkov, 56 druhov hmyzu. V mori: 64 druhov vodných rias, 26 druhov ostnokožcov, 150 druhov krúžkovcov, 60 druhov rýb. Obyvateľstvo Stále obyvateľstvo na ostrovoch nie je. Na ostrove Izabelly II. je malá posádke španielskej armády, obsluhujúca biologickú stanicu a maják. Ostrovy Congreso a Del Rey sú neobývané. Na ostrove Congreso je posádková budova, v súčasnosti sa nepoužíva. Celkové množstvo obyvateľstva je 195 ľudí (1970). Dejiny Ostrovy náležia Španielsku od 6. januára 1848, kedy na ne vystúpila expedícia z Malagy, z dvoch vojnových lodí pod velením generála Serrana, ktorá o niekoľko hodín predstihla francúzsku expedíciu, ktorá zamýšľala prehlásiť ostrovy za vlastníctvo Francúzska. Iné projekty Commons ponúka multimediálne súbory na tému Chafarinas